משה טולידאנו

רבי משה (ב"ר דניאל) טוֹלִידַאנוֹ (ה'תפ"ד, 1724 - י"ג בטבת ה'תקל"ג, 7 בינואר 1773) היה דיין, פוסק הלכה ומגדולי חכמי העיר מקנס שבמרוקו. חיבר את הספרים "מלאכת הקודש", "השמים החדשים", "משחת קודש" ועוד.

 ביוגרפיה 
נולד במקנס לרבי דניאל טולידנו. בילדותו למד אצל הרב שמואל אבן מרגי ורבי מרדכי בירדוגו (המרבי"ץ). בשנת ה'תקט"ו גלה לסאלי עקב רעידת האדמה ולמד שם אצל רבי חיים טולידאנו (מהרח"ט דמן סאלי) ובהמשך כשחזר למכנאס אצל רבי חיים טולידאנו (בן משה). לאחר פטירת רבי חיים, למד אצל רבי יעקב טולידאנו (המהרי"ט).השמים החדשים מהדורה חדשה עמוד 20.

בשנת ה'תק"ח נשא לאישה את אסתר בת דודתו, שילדה לו ארבעה בנים וכולם מתו בהיותם קטנים.השמים החדשים מהדורה חדשה עמוד 18. בשנת ה'תקכ"ט (1769)במלכי רבנן בערכו כתב שבשנת ה'תקכ"ג התנה לדיין. אך בשו"ת השמים החדשים מהדורה חדשה עמוד 19 הערה 29 הוכח שהתמנה לדיין רק בשנת ה'תקכ"ט. התמנה לדיין בבית הדין הגדול במקנס יחד עם הדיינים רבי שלמה טולידאנו (מהרש"ט שהיה בן דודו) ורבי יקותיאל בירדוגו. בשנתיים הראשונות לדיינותו כיהן יחד עם רבי יעקב טולידאנו (המהרי"ט). מאז פטירת המהרי"ט כונה בית דינם בפי שאר חכמי מרוקו: 'בית דין של שלש במכנאס'.ראו בערך רבי יקותיאל בירדוגו.

בלט כמחזק מנהגים שונים על פי ההלכה. כך למשל ביסס את המנהג שלא היו אומרים חזרת הש"ץ בתפילות,שו"ת השמים החדשים סימן ט'. ואת מנהג אכילת החגבים.מלאכת הקדש פרשת שמיני.

חיבור מפורסם שלו הוא "מלאכת הקודש" על פירוש רש"י לתורה, שאף זכה לאזכורים בידי מחברים רבים, בהם רבי חיים פלאג'י ועוד.

נפטר ללא בנים ביום י"ג בטבת ה'תקל"ג (1773) ונקבר במקנס. אך הותיר כמה בנות, מבין חתניו בולטים הרבנים מאיר טולידאנו (ב"ר משה) ויוסף טולידאנו (ברבי משה בנו של המהרי"ט).

 חיבוריו 
 "מלאכת הקודש" - על פירוש רש"י על התורה, יצא לאור בחייו.נכתב בחמש מהדורות שונות מכתיבת המחבר עצמה.
 שו"ת "השמים החדשים" - יצא לאור לראשונה על ידי רבי רפאל ברוך טולדנו בשנת ה'ת"ש, ולאחר מכן בשנת ה'תשע"ג על ידי מכון אור וטוב ירושלים.
 "ירח למועדים" - על לוח השנה.
 "משחת קודש" - פירושים על התורה ודרושים למעגל השנה, הוצא לאור בשנת תשפ"א.ספר משחת קודש באתר sefer

 קישורים חיצוניים 



הערות שוליים

קטגוריה:מקנס: רבנים
קטגוריה:דבדו
קטגוריה:דבדו: רבנים
קטגוריה:רבנים מרוקאים
קטגוריה:ילידי 1724
קטגוריה:נפטרים ב-1773